
Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө 2014-жылдын 23-декабрындагы макулдашууга өзгөртүү киргизүү тууралуу 
ПРОТОКОЛ

Мындан ары мүчө мамлекеттер деп аталуучу Евразия экономикалык бирлигине мүчө мамлекеттер,
2014-жылдын 29-майындагы Евразия экономикалык бирлиги жөнүндө Келишимге негизденип,
төмөнкүлөр жөнүндө макулдашты:
1-берене
Евразия экономикалык бирлигинин алкагында медициналык буюмдарды (медициналык багыттагы буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө 2014-жылдын 23-декабрындагы макулдашуунун 11-беренеси төмөнкү редакцияда баяндалсын:
«11-берене
Өткөөл мезгил
2021-жылдын 31-декабрына чейин медициналык буюмду экспертизалоо же каттоо жөнүндө арыз мүчө мамлекеттин мыйзамдарында каралган тартипте берилиши мүмкүн. Эгерде медициналык буюмду экспертизалоо же каттоо жөнүндө арыз мүчө мамлекеттин мыйзамдарында каралган тартипте 2021-жылдын 31-декабрына чейин берилсе, медициналык буюмду каттоо мүчө мамлекеттин мыйзамдарында каралган тартипте жүргүзүлүшү мүмкүн.
Мүчө мамлекеттин мыйзамдарында каралган тартипте катталган медициналык буюм ушул мүчө мамлекеттин аймагында анын катталгандыгынын фактысын ырастаган документтердин жарактуулук мөөнөтү аяктаганга чейин жүгүртүүгө чыгарылат жана ушул мүчө мамлекеттин аймагында гана колдонулат.
Мүчө мамлекеттин мыйзамдарында каралган тартипте катталган медициналык буюм (каттоо фактысын ырастоочу мөөнөтсүз документ берилген медициналык буюмдан тышкары), тиешелүү арыз 2026-жылдын 31-декабрына чейин берилген учурда мүчө мамлекеттин мыйзамдарында каралган тартипте кайра катталышы (каттоо фактысын ырастоочу документ кайра таризделиши) мүмкүн.
Тиешелүү арыз арыз 2026-жылдын 31-декабрына чейин берилген учурда мүчө мамлекеттин мыйзамдарында каралган тартипте (ушул Макулдашуунун 4-беренесинин 2-пунктунда каралган тартипке ылайык жаңы каттоону талап кылган өзгөртүүлөрдү кошпогондо) катталган медициналык буюмдун каттоо документтерине өзгөртүүлөрдү киргизүүгө жол берилет.». 
2-берене
[bookmark: _GoBack]Ушул Протокол 2022-жылдын 1-январынан тартып мүчө мамлекеттер тарабынан убактылуу колдонулат, ал эми мыйзамдары эл аралык келишимдерди убактылуу колдонуу мүмкүнчүлүгүн караштырбаган мүчө мамлекет үчүн ушул Протокол ошол мүчө мамлекет ушул Протоколдун күчүнө кириши үчүн зарыл болгон ички мамлекеттик жол-жоболорду аткарган күндөн тартып, бирок 2022-жылдын 
1-январынан кийин колдонулат.
Ушул Протокол мүчө мамлекеттер тарабынан ушул Протоколдун күчүнө кириши үчүн зарыл болгон мамлекеттик ички жол-жоболордун аткарылгандыгы тууралуу акыркы жазуу жүзүндөгү кабарлоону дипломатиялык каналдар аркылуу депозитарий алган күндөн тартып күчүнө кирет.
Москва шаарында  2021-жылдын «30» декабрында орус тилинде бир түп нускада түзүлдү.
[bookmark: _Hlk148370577]Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп, ар бир мүчө мамлекетке анын күбөлөндүрүлгөн көчүрмөсү жөнөтөт.

